b'\n_START_ARTICLE_\nJakubas Mov\xc5\xa1ovi\xc4\x8dius\n_START_SECTION_\nBiografija\n_START_PARAGRAPH_\n1931 m. baig\xc4\x97 Vilniaus universitet\xc4\x85. 1938 m. daktaras._NEWLINE_1932\xe2\x80\x931934 m. mokytojavo Vilniaus gimnazijose. 1934\xe2\x80\x931939 m. ir 1944\xe2\x80\x931945 m. Vilniaus universiteto, 1939\xe2\x80\x931941 m. \xe2\x80\x93 Vytauto Did\xc5\xbeiojo universiteto d\xc4\x97stytojas; nuo 1944 m. docentas. Antrojo pasaulinio karo metais buvo u\xc5\xbedarytas \xc4\xaf get\xc4\x85, i\xc5\xa1 ten pab\xc4\x97go. 1945 m. i\xc5\xa1vyko \xc4\xaf Lenkij\xc4\x85. 1945\xe2\x80\x931972 m. d\xc4\x97st\xc4\x97 Lodz\xc4\x97s universitete, Matematikos ir gamtos fakulteto dekanas; nuo 1948 m. profesorius. Lodz\xc4\x97s universiteto botanikos sodo steig\xc4\x97jas.\n_START_SECTION_\nMokslin\xc4\x97 veikla\n_START_PARAGRAPH_\nTyr\xc4\x97 Vilniaus, Trak\xc5\xb3 apylinki\xc5\xb3 augalij\xc4\x85, 1940\xe2\x80\x931941 m. Vytauto Did\xc5\xbeiojo universiteto darbuose straipsnius skelb\xc4\x97 lietuvi\xc5\xb3 kalba. Pirmasis Lietuvoje i\xc5\xa1tyr\xc4\x97 ir lietuvi\xc5\xb3 kalba apra\xc5\xa1\xc4\x97 augal\xc5\xb3 i\xc5\xa1augas (zoocecidijas), paskelb\xc4\x97 mokslo istorijos darb\xc5\xb3, 1955\xe2\x80\x931966 m. \xe2\x80\x93 darb\xc5\xb3 apie Lenkijos pikt\xc5\xbeoles, nuodinguosius, vaistinius augalus.'